ПРОТОКОЛ № 28
от заседанието на Комисия по правни въпроси 
на Висшия съдебен съвет, проведено на 15 септември 2014 г.

Днес, 15 септември 2014 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
						КАРОЛИНА НЕДЕЛЧЕВА									НЕЗАБРАВКА СТОЕВА 
												
На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – старши експерт-юрисконсулт.

1. ОТНОСНО: Писмо от Людмила Петкова – заместник-министър на финансите с приложено писмо от г-жа Галина Иванова – председател на Районен съд гр. Нови пазар с предложение за освобождаване на децата на възраст до 18 години от заплащане на държавни такси, когато са страни в съдебни производства.

КОМИСИЯТА ПО ПРАВНИ ВЪПРОСИ
Р Е Ш И:

1.1. ВЪЗЛАГА на г-жа Юлиана Колева – председател на Комисията да докладва предложението на заседанието на Комисията по правни въпроси, насрочено за 29.9.2014 г.

2. ОТНОСНО: Писмо от Сдружение „Център на НПО в Разград” с председател Георги Милков, вх. № 96-00-293/04.08.2014 г.

КОМИСИЯТА ПО ПРАВНИ ВЪПРОСИ
Р Е Ш И:

2.1. ПРИЕМА за сведение писмото от Сдружение „Център на НПО в Разград” с председател Георги Милков с вх. № 96-00-293/04.08.2014 г.

3. ОТНОСНО: Извлечение от решение на Комисия „Публична комуникация” по протокол № 29/22.07.2014 г. т. 1.

КОМИСИЯТА ПО ПРАВНИ ВЪПРОСИ
Р Е Ш И:

3.1. След края на всяко заседание Комисията по правни въпроси ще решава кои решения да се предоставят на Комисия „Публична комуникация” за публикуване.
3.2. Изпраща решението по т. 3.1. на Комисия „Публична комуникация”, за сведение.

4. ОТНОСНО: Извлечение от решение на Комисия „Публична комуникация” по протокол № 29/22.07.2014 г. т. 3.

КОМИСИЯТА ПО ПРАВНИ ВЪПРОСИ
Р Е Ш И:

4.1. ПРИЕМА за сведение решението на Комисия „Публична комуникация” по протокол № 29/22.07.2014 г. т. 3.

5. ОТНОСНО: Извлечение от решение на Комисия „Публична комуникация” по протокол № 30/29.07.2014 г. т. 5.

КОМИСИЯТА ПО ПРАВНИ ВЪПРОСИ
Р Е Ш И:

5.1. ПРИЕМА за сведение решението на Комисия „Публична комуникация” по протокол № 30/29.07.2014 г. т. 5.

6. ОТНОСНО: Становище на Комисията за защита на личните данни, изразено на основание чл. 10, ал. 1, т. 4 от Закона за защита на личните данни, вх. № 11-07-708/31.07.2014 г.

КОМИСИЯТА ПО ПРАВНИ ВЪПРОСИ
Р Е Ш И:

6.1. ДА СЕ ПОДГОТВИ окръжно писмо до административните ръководители на районните съдилища и до Централното бюро за съдимост към Министерство на правосъдието, като се приложи становището на Комисията за защита на личните данни, изразено на основание чл. 10, ал. 1, т. 4 от Закона за защита на личните данни, за сведение.

7. ОТНОСНО: Извлечение от заседанието на Временната комисия за изработване на Проект за политики за управление на Висшия съдебен съвет, протокол № 4/28.07.2014 г. с приложен проект на Политики на Висшия съдебен съвет за управление в периода 2014 г. – 2017 г.

КОМИСИЯТА ПО ПРАВНИ ВЪПРОСИ
Р Е Ш И:

7.1. ПРИЕМА Проекта за политики за управление на Висшия съдебен съвет, за запознаване.
7.2. ПРЕДЛОЖЕНИЯ от членовете на Комисията да се предоставят директно на Временната комисия за изработване на Проект за политики за управление на Висшия съдебен съвет.
8. ОТНОСНО: Доклад от Страхил Недков – младши експерт – международна дейност, дирекция „Международна дейност” във връзка със съгласуване по чл. 32 от УПМСНА на новите и актуализирани мерки и преглед на мерките от Приложение 1 от НПР за 2014 г.

КОМИСИЯТА ПО ПРАВНИ ВЪПРОСИ
Р Е Ш И:

8.1. ПРИЕМА за сведение доклада на Страхил Недков – младши експерт – международна дейност, дирекция „Международна дейност” във връзка със съгласуване по чл. 32 от УПМСНА на новите и актуализирани мерки и преглед на мерките от Приложение 1 от НПР за 2014 г.

9. ОТНОСНО: Писмо от председателя на Върховния касационен съд във връзка с преценка на възможността от сключване на тристранно споразумение между МП, ВСС и „Информационно обслужване” АД за правомощията, задълженията и мястото за предоставяне на информационните услуги, вх. № 11-01-097/20.08.2014 г.

КОМИСИЯТА ПО ПРАВНИ ВЪПРОСИ
Р Е Ш И:

9.1. ВЪЗЛАГА на Саша Харитонова –  директор на дирекция „Правна”  да подготви становище за следващото заседание на Комисията по правни въпроси.

10. ОТНОСНО: Писмо от председателя на Върховния административен съд за предоставяне разяснение във връзка с Решение на ВСС по протокол № 37/31.07.2014 г., д.т. 29.
11. ОТНОСНО: Писмо от заместник-председателя на Апелативен специализиран наказателен съд за предоставяне разяснение във връзка с Решение на ВСС по протокол № 37/31.07.2014 г., д.т. 29.

ОБЕДИНЯВА т. 10 и т. 11 от настоящия дневен ред за общо разглеждане.

КОМИСИЯТА ПО ПРАВНИ ВЪПРОСИ
Р Е Ш И:

10.1. Решението на ВСС по д.т. 29 от протокол № 37/31.07.2014 г. има действие занапред по отношение на всички случаи на назначени съдебни служители, при условията на чл. 343, ал. 1 и ал. 2 от ЗСВ.
10.2. При условие, че размерът на допълнителното месечно трудово възнаграждение за придобит трудов стаж и професионален опит на назначен съдебен служител от друг орган на съдебната власт е над 40%, същият се запазва съгласно решение по протокол № 29/21.09.2007 г., т. 33.4. във връзка с решението от протокол № 37/31.07.2014 г.
10.4. Решението да се изпрати на председателя на Върховния административен съд и на заместник-председателя на Апелативен специализиран наказателен съд.
10.5. Принципното решение на Комисия по правни въпроси да бъде публикувано на интернет страницата на ВСС.

12. ОТНОСНО: Доклад от Красимира Василева – началник отдел „ЮОДКВСС”, дирекция „Правна”, АВСС относно вътрешни правила за възлагане на обществени поръчки от Висшия съдебен съвет.

КОМИСИЯТА ПО ПРАВНИ ВЪПРОСИ
Р Е Ш И:

12.1. ПРИЕМА доклада на Красимира Василева – началник отдел „ЮОДКВСС”, дирекция „Правна”, АВСС относно вътрешни правила за възлагане на обществени поръчки от Висшия съдебен съвет.
12.2. Докладът ведно с вътрешните правила за възлагане на обществени поръчки от ВСС да се внесе като допълнителна точка в дневен ред за заседанието на  ВСС на 18.09.2014 г.

13. ОТНОСНО: Становище, подписано от Лиляна Тодорова – директор на Професионална гимназия по икономика „проф. Д-р Димитър Табаков” – Сливен относно процедура за избор на „административен ръководител – председател” на Окръжен съд – Сливен и кандидатурата на Ангел Димитров Гагашев – административен ръководител – председател на Районен съд гр. Сливен.

КОМИСИЯТА ПО ПРАВНИ ВЪПРОСИ
Р Е Ш И:

13.1. ПРИЕМА за сведение становището. Същото не следва да се публикува на сайта на ВСС, тъй като професионалната гимназия е извън кръга на лицата по чл. 7 и чл. 8 от Правилата за избор на административни ръководители в ОСВ.
13.2. Становището да се приложи към материалите по избора на „административен ръководител – председател” на Окръжен съд гр. Сливен.

14. ОТНОСНО: Извлечение от протокол № 49/05.08.2014 г., т. Д-1 на Комисията по предложенията и атестирането на ВСС относно указание за прилагането на разпоредбата на чл. 42, ал. 1 от Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи.
При разглеждането на т. 14 от дневния ред, г-жа Незабравка Стоева – член на Комисията по правни въпроси си направи отвод.

КОМИСИЯТА ПО ПРАВНИ ВЪПРОСИ
Р Е Ш И:

14.1. ПОДКРЕПЯ предложението на Комисията по предложенията и атестирането, взето с решение по протокол № 49/05.08.2014 г., т. Д-1, във връзка с прилагането на разпоредбата на чл. 42, ал. 1 от Правилата за провеждане на конкурси за младши съдии и младши прокурори, за първоначално назначаване и за повишаване в длъжност и преместване на съдии, прокурори и следователи.
14.2. ИЗПРАЩА решението по т. 14.1. на Комисията по предложенията и атестирането, за сведение.

15. ОТНОСНО: Писмо от директора на Националния институт на правосъдието във връзка с подготовката за провеждането на задължителния курс на първоначално обучение по смисъла на чл. 249, ал. 1, т. 1 от Закона за съдебната власт на кандидатите за младши съдии и кандидатите за младши прокурори.

КОМИСИЯТА ПО ПРАВНИ ВЪПРОСИ
Р Е Ш И:

15.1. ПРЕДЛАГА на ВСС ДА УПЪЛНОМОЩИ представляващия Висшия съдебен съвет да подпише договорите за задължително първоначално обучение на кандидатите за младши съдии и младши прокурори в Националния институт на правосъдието.
15.2. Точката да се внесе като допълнителна в дневен ред за заседанието на  ВСС на 18.09.2014 г.

16. ОТНОСНО: Доклад от Христина Тодорова – директор на дирекция „Международна дейност”.

КОМИСИЯТА ПО ПРАВНИ ВЪПРОСИ
Р Е Ш И:

16.1. ВЪЗЛАГА на г-н Мартин Величков –  старши експерт-юрисконсулт, да подготви проект на отговор по въпросите, които са от компетентността на Комисията по правни въпроси (въпроси 38, 92, 93, 96 и 208 от Въпросника за 2013 г., извадка от Схемата за оценка на съдебните системи на CEPEJ).

17. ОТНОСНО: Писмо от главния секретар на Министерство на правосъдието с приложена жалба от група вещи лица от всички специалности във връзка с неизплатени хонорари по изработени и приети икспертизи, вх. № 04-00-127/09.07.2014 г.

КОМИСИЯТА ПО ПРАВНИ ВЪПРОСИ
Р Е Ш И:

17.1. ИЗПРАЩА писмото на главния секретар на Министерство на правосъдието ведно с приложена жалба от група вещи лица от всички специалности във връзка с неизплатени хонорари по изработени и приети икспертизи, на Комисия „Бюджет и финанси”, по компетентност

18. ОТНОСНО: Писмо от главния прокурор на Република България, вх. № 11-03-942/10.09.2014 г.
КОМИСИЯТА ПО ПРАВНИ ВЪПРОСИ
Р Е Ш И:

18.1. ИЗПРАЩА писмото на главния прокурор на Република България въпроси на Комисия „Бюджет и финанси”, по компетентност.

19. ОТНОСНО: Становище от Стоян Велинов Вельовски относно открита процедура по избор на административен ръководител – председател на Районен съд гр. Петрич и участието на Мая Банчева – Кобурова в тази процедура, насрочен за 10.09.2014 г.

КОМИСИЯТА ПО ПРАВНИ ВЪПРОСИ
Р Е Ш И:

19.1. ПРИЕМА за сведение становището на Стоян Велинов Вельовски относно открита процедура по избор на административен ръководител – председател на Районен съд гр. Петрич и участието на Мая Банчева – Кобурова в тази процедура, насрочен за 10.09.2014 г.

20. ОТНОСНО: Писмо от министъра на правосъдието с приложен коригиран проект на „Правила за използване на техническите средства за явно видеонаблюдение от системата за сигурност в обектите на съдебната власт и ред за достъп до информационен фонд „Видеонаблюдение””.

КОМИСИЯТА ПО ПРАВНИ ВЪПРОСИ
Р Е Ш И:

20.1. ОТЛАГА разглеждането на т. 20 от настоящия дневен ред за следващо заседание на Комисията по правни въпроси. Към материалите да се приложи извлечение от пълния стенографски протокол № 24/12.06.2014 г. на Висшия съдебен съвет, в частта в която се обсъждат Правилата.

21. ОТНОСНО: Извлечение от решение на Комисия „Публична комуникация” по протокол № 31/09.09.2014 г., т. 9 относно подобряване на комуникацията с Гражданския съвет.

КОМИСИЯТА ПО ПРАВНИ ВЪПРОСИ
Р Е Ш И:

21.1. ПРИЕМА за сведение решението на Комисия „Публична комуникация” по протокол № 31/09.09.2014 г., т. 9 относно подобряване на комуникацията с Гражданския съвет.
21.2. ИЗПРАЩА решението по т. 21.1. на г-жа Даниела Костова – съпредседател на Гражданския съвет към ВСС, за сведение.

22. ОТНОСНО: Извлечение от решение на Комисия „Бюджет и финанси” по протокол № 33/29.07.2014 г., т. 31 относно проект на Инструкция за осъществяване на взаимодействие между Националната агенция за приходите и Висшия съдебен съвет.

КОМИСИЯТА ПО ПРАВНИ ВЪПРОСИ
Р Е Ш И:

22.1. ОТЛАГА разглеждането на т. 22, за проучване и създаване на работна група.

ПРЕДСЕДАТЕЛ
НА КОМИСИЯТА:		     
                          ЮЛИАНА КОЛЕВА

Директор на дирекция „Правна”:
    		          С. Харитонова

Сътрудник на КПВ:
                               Н. Иванова